નવી દિલ્હી: ‘ઊડતા પંજાબ’ને લઈને ચાલી રહેલા વિવાદ વચ્ચે હવે સેન્સર બોર્ડે એક ગુજરાતી ફિલ્મમાં ૧૦૦ કટ મૂકવા જણાવ્યું છે. આ મામલો ગુજરાતી ફિલ્મ ‘સળગતો સવાલ અનામત’નો છે. આ ફિલ્મમાં અનામતના મુદ્દાને ઉઠાવવામાં આવ્યો છે. સેન્ટ્રલ બોર્ડ ઓફ ફિલ્મ સર્ટિફિકેશન (સીબીએફસી)એ ગત સપ્તાહે આ ફિલ્મના નિર્માતાને ૧૦૦ કટ મૂકવા અભિપ્રાય આપ્યો હતો. બોર્ડે ફિલ્મ નિર્માતાને ભાવનાત્મક વિષય પસંદ કરવાના ઈરાદા સામે પણ સવાલ ઉઠાવ્યો છે એટલું જ નહીં પટેલ અનામત આંદોલનના નેતા હાર્દિક પટેલને ફિલ્મમાં હીરોની જેમ ટ્રિટ કરવા સામે વાંધો ઉઠાવ્યો છે.